Môžem Kombinovať Sinupret a Stoptussin u 6-Ročného Dieťaťa: Poradenstvo v Dávkovaní
Dobrý deň, môžem prosím kombinovať kvapky sinupret a Stoptussin u 6 ročného dieťaťa? Ak áno, aký časový odstup treba dodržiavať ? Podľa dávkovania sa majú oba lieky podávať 3 krát denne. Ďakujem
Dobrý deň,
ďakujeme za Vašu otázku.
Sinupret podporuje vykašliavanie skvapaľneného hlienu. Kombináciou s liekom Stoptussin, ktorý obsahuje butamirát ako jedno z liečiv, vzniká riziko nahromadenia hlienov a následny vznik bronchospazmu v dôsledku tlmenia reflexu kašla antitussikom butamirát. Liek Stoptussin obsahuje taktiež liečivo guajfenezín, ktoré podporuje vykašliavanie hlienov.
V prípade, že je potrebné podporiť vykašliavanie hlienov, expektorancia je lepšie podávať v priebehu dňa. V takom prípade je vhodnejšie zvoliť jednozložkové expektorancium s obsahom účinnej látky
ambroxol
alebo
acetylcysteín
. Ak súčasne treba tlmiť večerný kašeľ, odporúčam zvoliť liek iba s obsahom antitussika, napríklad Tussin a podať ho najskôr 4 hodiny po podaní Sinupretu alebo prípadne iného expektoranciá.
Prajem pekný zvyšok dňa.
S pozdravom
PharmDr. Veronika Kiabová